Arsenal iridu lura lil Donyell Malen Arsenal se jaraw kif jagħmlu sabiex iġibu lura lill-attakkant internazzjonali Olandiż, Donyell Malen. Huwa għandu 21 sena u meta kien żgħir kien jifforma parti mill-akkademja tal-Gunners. Ġara iżda li PSV Eindhoven marru għalih fl-etá ta' 18-il sena u offerwlu l-ewwel kuntratt professjonali. Mat-team mill-belt ta' Eindhoven hu lagħab 78 partita u skorja 33 goal. Malen qed ikun prominenti ma' PSV hekk kif mhux biss qed jiskorja l-goals iżda wkoll qed iwettaq diversi assists lejn sħabu. F'dan l-isfond, id-diriġenti ta' Arsenal jinsabu f'kuntatt ma' dawk ta' PSV sabiex fis-suq tat-trasferimenti li ġej, jikkunsidraw l-akkwist ta' Malen li jaf sew l-ambjent ta' Londra peress li qatta' sentejn sħaħ jitħarreġ magħhom.